b'\n_START_ARTICLE_\nUnibersidad ng Basel\n_START_PARAGRAPH_\nAng Unibersidad ng Basel (Ingles:\xc2\xa0University of Basel, Aleman: Universitat Basel) ay matatagpuan sa Basel, Switzerland. Itinatag noong Abril 4, 1460, ito ay ang pinakamatandang unibersidad sa Suwisa at isa sa mga pinakamatandang umiiral na unibersidad sa buong mundo. Ang unibersidad ay tradisyonal na nabibilang sa mga nangungunang institusyon ng mas mataas na pag-aaral sa bansa._NEWLINE_Sa higit 500 taon nitong kasaysayan, ang unibersidad ay naging tahanan nina\xc2\xa0Desiderius Erasmus, Paracelsus, Daniel Bernoulli, Leonhard Euler, Jacob Burckhardt, Friedrich Nietzsche, Tadeusz Reichstein, Karl Jaspers, Carl Gustav Jung, Karl Barth, at Jeanne Hersch. Ang institusyon ay nauugnay sa siyam na nagwagi ng\xc2\xa0Nobel prize\xc2\xa0at dalawang Pangulo ng Kompederasyon ng Suwisa.'